O inițiativă UDMR care prevede înființarea de unități de voluntari pentru asigurarea ordinii publice a fost adoptată tacit de Senat

O inițiativă legislativă a UDMR care prevede înființarea de unități de voluntari pentru asigurarea ordinii publice a fost adoptată tacit pe 25 martie de către Senat.

Proiectul, inițiat de deputatul maghiar de Bihor, Szabó Ödön, și semnat de alți 16 deputați UDMR, vizează modificarea a două acte normative:

Legea nr.333/2003 privind paza obiectivelor, bunurilor, valorilor şi protecţia persoanelor

şi Legea nr.78/2014 privind reglementarea activităţii de voluntariat în România

Practic, maghiarii propun ca printre formele de pază prevăzute de lege (paza cu efective de jandarmi, paza cu polițiști locali și paza proprie, paza în mediul rural, paza și protecția prin societăți specializate) să fie introdusă și paza locală / comunală, aceasta putând fi asigurată cu unități de voluntari.

Principalele argumente în sprijinul inițiativei legislative:

Având în vedere că la nivelul anumitor județe, numărul polițiștilor este destul de scăzut, este necesară înființarea pazei civile comunale / locale pentru activitățile specifice care le sunt atribuite prin actul de înființare adoptat de consiliul local în subordinea căruia își desfășoară activitatea

Persoanele care fac parti din paza civilă comunală / locală vor colabora îndeaproape cu poliția română sau locală, vor executa activități de pază, putând informa, sesiza autoritățile competente respectiv ajuta intervenția poliției, fără a lua însă măsuri, care sunt exclusiv de competența autorităților

Activitatea desfășurată de către acești voluntari aduce un suport în plus locuitorilor localităților în cadrul cărora își desfășoară activitatea contribuind la menținerea siguranței cetățenilor

Inițiativa UDMR a primit avize și rapoarte negative de la comisiile parlamentare de resort precum și de la Consiliul Legislativ, dar, deoarece nu a fost dezbătută în plenul Senatului în timp utile, a fost adoptată tacit și a fost transmisă Camerei Deputaților, care este forul decizional.

Citește integral:

Foto: Deputatul UDMR de Bihor, Szabó Ödön, inițiatorul legii / Sursa: Facebook